### Resumé

Projektet har til formål at etablere en sikker og sammenhængende cykelrute mellem Jelling og Vejle. Fårupvej udgør en udfordring på ruten på grund af smalle køreforhold og manglende cykelfaciliteter. Der etableres en 430 m lang dobbeltrettet cykelsti, der vil forbedre cyklisternes sikkerhed og fremme både pendling og cykelturisme og samtidig øge fremkommeligheden for bilister. Projektet planlægges udført i koordination vejskredsprojekt samme sted. Projektet forventes udført i 2025-2026 til en anslået pris af 6,3 mio. kr. Der søges om anlægsbevilling til udførsel af projektet.

### Sagsfremstilling

Jelling er en af [adresse] centerbyer, og mange pendler dagligt mellem Jelling og Vejle. Med kun 10 km mellem byerne er cyklen et realistisk valg, særligt set i lyset af den stigende brug af elcykler. Fårupvej, på strækningen mellem [adresse] og [adresse], udgør den mest problematiske del af pendlercykelruten mellem Jelling og Vejle. De smalle køreforhold, skarpe kurver, meget biltrafik og mangel på cykelfaciliteter skaber en betydelig sikkerhedsmæssig risiko for cyklister, og strækningen er derfor den største barriere for at fremme cykling mellem de to byer. Ved at skabe en sikker og tryg cykelrute fjernes denne barriere. Dette er den primære udfordring, som skal løses for at etablere en sammenhængende og attraktiv cykelrute, som kan tiltrække flere cyklister og styrke mobiliteten mellem Jelling og Vejle. Foruden potentialet for øget cykelpendling på strækningen har projektet et betydeligt potentiale i forhold til cykelturisme.

Dagens situation er ikke trafiksikker for cyklister og bilister, da der er reduceret oversigt og overhaling af cyklister kan medføre farlige situationer for biltrafikken. En dobbeltrettet sti vil medføre en opdeling af trafikken, som som tilgodese alle trafikanternes fremkommelighed og trafiksikkerhed.

Med projektet ønskes det at etablere en trafiksikker og tryg cykelrute mellem Jelling og Vejle, således at flere ture mellem de to byer kan foretages på cykel. Størstedelen af cykelruten er allerede etableret. Således udestår kun en strækning på 430 m, hvor cykeltrafikken i dag har ringe vilkår. På denne strækning ønskes der anlagt en dobbeltrettet cykelsti. Projektet er kompliceret på grund af et kuperet terræn, men er en nødvendighed for at etablere og skabe en sikker cykelrute mellem Jelling og Vejle.

Stien anlægges i 2,5 m bredde med 1,5 m rabat i hver side. Cykelstien afmærkes som dobbeltrettet cykelsti. Belægningen på stien er asfalt. De komplicerede terrænmæssige forhold på stedet gør, at det på en del af strækningen er vejen, der udvides mod øst, således at cykelstien placeres på en del af den eksisterende vej i vestlig side. Hvor stien afsluttes ca. 45 m nord for [adresse] anlægges et 2 m bredt støttepunkt med kantstensafgrænsede heller. Krydsningspunktet etableres med vigepligt for stitrafikken. På de sidste 50 m ned til [adresse] færdes cyklisterne på den eksisterende stiforbindelse langs østlig vejside. Hvor stien afsluttes ved [adresse] etableres krydsningen med vigepligt for sidevejstrafikken. Der anlægges blåt cykelfelt i krydsningen.

Der har været arbejdet med at sikre at [adresse] ikke skrider og dette planlægges at blive løst i samme forbindelse for at optimere anlægsarbejdet på strækningen.

Oversigtskort er vedlagt som bilag.

Projektets samlede økonomi beløber sig overslagsmæssigt til 6,3 mio. kr.

Projektet forventes etableret i 2025-2026

### Økonomi

#### ![](data:image/png;base64...) Figur 1 Ny/ændring af anlægsbevilling ![](data:image/png;base64...) Figur 2 Tillægsbevilling til rådighedsbeløb

**Opsummering af de bevillingsmæssige konsekvenser**
Sagen medfører, at der gives anlægsbevilling og afsættes rådighedsbeløb på i alt 6,3 mio. kr. til etablering af dobbeltrettet sti langs [adresse], Jelling. Udgiften fordeler sig med 5,3 mio. kr. i 2025 og 1,0 mio. kr. i 2026. Udgiften finansieres af Pulje til cykelstier og sikre skoleveje.

**Afledt drift:**
Der er afledt drift fra 2026 og frem på 66.000 kr. til fejning, vinterbekæmpelse, drift af afvandingskonstruktioner og asfalt. Afledt drift indgår i budgetlægningen 2026-2029 spor 2.

**Høring**Centralt Budget har ingen bemærkninger af bevillingsmæssig karakter.

#### Historik

Teknisk Udvalg drøftede sagen 5. november 2024 i pkt. 216.

### Klima og resiliensvurdering

Projektet vil bidrage til en tryg og mere trafiksikker strækning for cyklister. Det skal resultere i, at flere vælger cyklen til på pendlerruten mellem Jelling og Vejle.

### Sagens videre forløb

Sagens skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 19. november 2024, punkt 234:

**at** de bevillingsmæssige konsekvenser godkendes, jf. bevillingsskema under afsnittet økonomi.

#### Beslutning fra Teknisk Udvalg, den 19. november 2024, punkt 234:

Anbefalet.

#### Beslutning fra Økonomiudvalget, den 2. december 2024, punkt 285:

Anbefales.

### Beslutning

Godkendt.

Alberte Mortensen stemte imod.

Johnny Østergaard undlod at stemme.